Thisted Kommune har fundet 7,3 millioner til kommunens daginstitutioner. Det betyder at 19 af de 32 stillinger, der skulle nedlægges, kan bevares.

Thisted Kommune har tirsdag vedtaget at give dagtilbudsområdet en ekstrabevilling i 2015 på 7,3 millioner kroner. Det skriver LimfjordUpdate.dk. Pengene kommer i første omgang hovedsageligt i kommunekassen, og man skal nu, efter bevillingen er vedtaget, så til at finde frem til finansieringen. Den ekstra pose penge til dagtilbudsområdet kommer efter at kommunen i første omgang bebudede massive nedskæringer som følge af faldende børnetal. Den besked blev mødt med arbejdsnedlæggelser fra pædagogerne, og siden blokader af børnehaver og vuggestuer med forældrene i front.